Какви са ползите от карането на ролери?
 Карането на ролери развива чувството за равновесие, координацията и концентрацията както при децата, така и при възрастните, също така „работи“ върху различни мускулни групи – основно на гърба и краката. Множество наблюдения доказват, че това занимание може да се използва с успех в борбата с детските пристрастявания , например към телефон, таблет или телевизия. 
При възрастните може да замени бягането, ако са необходими кардиоупражнения. Средностатистически възрастен изразходва около 450 калории за час каране на ролери. Правени са наблюдения, според които при възрастните (дори да са начинаещи) карането на ролери може значително да подобри мозъчната дейност, да помогне за засилване на паметта и да повиши настроението, тъй като се отделят ендорфини, познати още като „хормоните на щастието“. 

